Държавен вестник, бр. 73, 2010 г., стр. 41

БРОЙ  73	
Д Ъ Р Ж А В Е Н  В Е С Т Н И К 	
СТР.  41  
търговия с произведени от него изделия, се 
наказва с глоба от 1000 до 5000 лв. и/или с 
имуществена санкция от 10 000 до 30 000 лв.
(2) При повторно нарушение по ал. 1 се 
налага глоба от 5000 до 8000 лв. и/или иму­
ществена санкция от 30 000 до 50 000 лв. и 
отнемане на удостоверението за срок до една 
година.
Чл. 211. (1) Който в случаите на чл. 68, 
ал. 7 и чл. 83, ал. 7 не предостави незабавно 
получените взривни вещества, пиротехнически 
изделия, огнестрелни оръжия и боеприпаси 
за тях на компетентния орган за съхранение, 
се наказва с глоба в размер 1000 лв. и/или с 
имуществена санкция в размер 6000 лв.
(2) При повторно нарушение по ал. 1 се 
налага глоба в размер 2000 лв. и/или иму­
ществена санкция в размер 10 000 лв.
Чл. 212. За нарушение на този закон и на 
издадените въз основа на него нормативни 
актове, за което не е предвидено друго нака­
зание, виновните лица се наказват с глоба от 
500 до 2000 лв. и/или с имуществена санкция 
от 3000 до 10 000 лв.
Чл. 213. (1) При издаване на решение по 
чл. 155 за отнемане на разрешение за осъ­
ществяване на дейност с взривни вещества, 
оръжия, боеприпаси и пиротехнически изде­
лия или при прекратяване на разрешението 
поради прекратяване на дейността на лицето 
органите по чл. 152 изземват с протокол 
по образец взривните вещества, оръжията, 
боеприпасите и пиротехническите изделия 
от лицето. Иззетите вещи се съхраняват 
съгласно изискванията на чл. 74, съответно 
чл. 98, ал. 1 – 3. 
(2) Собственикът на вещите по ал. 1 може 
да прехвърли собствеността върху взривните 
вещества и пиротехническите изделия в срок 
6 месеца, а върху оръжията и боеприпаси­
те – в срок една година от изземването, на 
лица, получили разрешения за производство, 
търговия или придобиване. 
(3) При издаване на решение по чл. 155 за 
отнемане на разрешение за осъществяване на 
дейност с взривни вещества, оръжия, боепри­
паси и пиротехнически изделия, в случаите 
когато срещу лицето е образувано наказателно 
производство за умишлено престъпление от 
общ характер, органите по чл. 152 изземват 
с протокол по образец взривните вещества, 
оръжията, боеприпасите и пиротехническите 
изделия от лицето. Иззетите вещи се съхраня­
ват съгласно изискванията на чл. 74, съответно 
чл. 98, ал. 1 – 3 в срок до три месеца от при­
ключването на наказателното производство.
(4) Собственикът на вещите по ал. 3 може 
да прехвърли собствеността върху тях или да 
подаде заявление за издаване на съответно 
разрешение за дейности с тях по този закон 
или за връщане на отнетото разрешение в 
срока по ал. 3.
(5) Когато собственикът не прехвърли 
собствеността върху вещите или не подаде 
заявление за издаване на съответно разреше­
ние или за връщане на отнетото разрешение 
в сроковете по ал. 2 или 4, вещите се отнемат 
в полза на държавата със заповед на органа 
по чл. 155, ал. 1.
(6) Препис от заповедта по ал. 5 се изпра­
ща на Националната агенция за приходите 
за изпълнение.
(7) Заповедта по ал. 5 подлежи на обжал­
ване по реда на Административнопроцесу­
алния кодекс, като обжалването не спира 
изпълнението є.
Чл. 214. (1) При установяване на наруше­
ние по този закон, за което се предвижда 
наказание „отнемане на разрешението за 
определен срок“, органите по чл. 152 изземват 
с протокол по образец взривните вещества, 
оръжията, боеприпасите и пиротехническите 
изделия – обект на нарушението. Иззетите 
вещи се съхраняват съгласно изискванията 
на чл. 74, съответно чл. 98, ал. 1 – 3, за срока 
на действие на наложеното наказание и след 
изтичането му се предават на лицата, чието 
разрешение е било отнето.
(2) Когато издаденото разрешение за съот­
ветна дейност по този закон е изтекло преди 
или към момента на изтичане на срока по 
ал. 1, иззетите вещи се съхраняват от МВР 
до подновяване на разрешението. Ако съ­
ответното разрешение не бъде подновено в 
срок до 6 месеца след изтичането на срока 
по ал. 1, иззетите вещи се отнемат в полза 
на държавата със заповед на съответния ад­
министративнонаказващ орган.
(3) Заповедта по ал. 2 подлежи на обжал­
ване по реда на Административнопроцесу­
алния кодекс, като обжалването не спира 
изпълнението є.
(4) Препис от заповедта по ал. 2 се изпра­
ща на Националната агенция за приходите.
(5) След влизането в сила на наказателното 
постановление за извършено нарушение по 
чл. 166 иззетите взривни вещества за граждан­
ски цели подлежат на незабавно унищожаване 
при спазване изискванията на глава седма, 
раздел ІІ и разходите за него са за сметка на 
виновното лице.
(6) След влизането в сила на наказател­
ното постановление за извършено нарушение 
по чл. 166 иззетите огнестрелни оръжия и 
боеприпаси за тях подлежат на незабавно 
унищожаване при спазване изискванията на 
глава седма, раздел ІІ и разходите за него са 
за сметка на виновното лице.
Чл. 215. (1) Актовете, с които се установя­
ват нарушенията по този закон, се съставят 
от полицейските органи на МВР.